Arende se blink atletiekster | Netwerk24
Arende se blink atletiekster
'n Blink vertoning deur die 16-jarige atleet Christopher Smit van die Hoërskool Strand tydens 'n atletiekbyeenkoms vroeër hierdie maand het meegebring dat hy so pas in die WP en Wes-Kaap se elite-oefengroep ingesluit is.
Christopher het in die hamergooinommer vir o.18's tydens Mosselbaai se jaarlikse worpe-byeenkoms – waartydens atlete net in hamer- en spiesgooi, skyfwerp en gewigstoot meeding – homself verras toe hy 'n yslike twee meter verbeter het op sy vorige beste gooi en het as wenner met 'n afstand van 62,90 meter 'n nuwe byeenkomsrekord opgestel.
Hierdie prestasie volg op die goue medalje wat hy as 'n lid van die WP-span in April by die SA junior kampioenskappe ingepalm het – en dit terwyl hy tans nie eens oor 'n afrigter beskik nie. Dit was danksy volgehoue intense oefeninge op sy eie dat hy hierdie prestasies kon vermag.